**Vibrațiile ploii**

*Camelia Oprița*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vând insomnii

Şi turnuri de ploaie,

Eventual schimb pe un suflet uşor.

Te privesc de atâta vreme cu ochi tandri,

Ai venit

La marginea ploii

Să mă creşti ca pe o floare.

Mă văd zburând ca un miros

De pâine caldă

În emoţia toamnei.

Vibraţiile ploii îneacă o floare.

În nori

Vine îmblânzitorul de furtuni

Cei ce pierd încă o noapte în ploaie,

Răsfoiesc mica publicitate,

Frunzărind scheletele florilor uitate în faţa gării.

Inventează un tren numit dorinţă

Până la următoarele flori rămase

În viaţă.

La sfârşitul ploii,

Am simţit în rugăciune soarele venind

Din ceruri curate.

Umbla pios în rugăciune

Să nu se piardă de mine.

Am adormit cu noaptea la căpătâiul lui.

Mă vedeam zburând ca un miros de floare crudă

În emoţia primăverii.